[ca] En el marc de la preocupació actual per l'impacte de les activitats humanes al medi ambient i les iniciatives dirigides a la seva mitigació, la gestió descentralitzada de residus orgànics mitjançant compostatge ofereix moltes possibilitats cap a la sostenibilitat ambiental de les nostres activitats, la sensibilització social i la recuperació de nutrients pels nostres sòls. Un projecte que se sustenta en aquesta pràctica és l'hort urbà L'Hort del Mercat de la Vall d'Hebron. L¿hort està gestionat per la Cooperativa Tarpuna i consisteix en 1700 m2 de terreny distribuït en zona de cultiu, aula i espai de compostatge, on les persones usuàries poden cultivar els seus vegetals sota preceptes d¿agricultura ecològica. Els residus vegetals del mercat i la fracció orgànica es precomposta en un equip electromecànic i després es barreja amb les restes de l'hort per ser compostades. Aquest treball té per objecte millorar la gestió del procés de compostatge. Per fer-ho, es van fer 3 experiments de compostatge en base a diferents proporcions de barreja de residus i es va estudiar el balanç de masses entre la barreja inicial i la final per avaluar l'evolució de la matèria orgànica i el nitrogen. Es van caracteritzar els residus tractats, la barreja i els productes per als paràmetres següents: humitat, matèria orgànica, nitrogen orgànic, nitrogen amoniacal, fòsfor, potassi, pH i conductivitat elèctrica, i en el cas del compost obtingut també l'estabilitat i les impureses. Finalment es va fer una estimació de les necessitats nutricionals de l'hort per avaluar-ne l'autosuficiència en nutrients, i la possible necessitat d'una fertilització externa. Els resultats van mostrar una relació carboni/nitrogen menor a 30 per a les restes vegetals i el precompost, de manera que cal una altra font de carboni per tenir una barreja adequada. El recirculat vegetal pot complir aquesta funció encara que no va ser suficient en tots els casos. A més, coincidint amb una baixa relació carboni/nitrogen inicial, es van poder observar pèrdues importants de nitrogen a 2 dels experiments. Al compost produït, es pot observar una quantitat d'impureses superior al 10 %, la qual cosa excedeix els límits de la normativa vigent per a un compost comercial. El compost és estable en tots els casos, té una quantitat de matèria orgànica inferior a la indicada per la normativa i va presentar un pH per sobre de 8 en dos dels experiments, la qual cosa podria afectar alguns cultius en què és aplicat. Quant al contingut en nutrients, el compost és insuficient a tots els experiments per cobrir les necessitats nutricionals de l'hort, segons les estimacions realitzades. Es va detectar una variabilitat important en les determinacions, especialment pel que fa a la matèria orgànica i el nitrogen. Seria convenient revisar amb més detall la forma de mostreig i el nombre de rèpliques necessàries per a les determinacions.

[en] In the context of current concerns about the impact of human activities on the environment and initiatives aimed at mitigating them, decentralised management of organic waste through composting offers many possibilities for the environmental sustainability of our activities, social awareness and the recovery of nutrients for our soils. A project based on this practice is the urban garden "L'hort del Mercat" in Vall d'Hebron. The garden is managed by the Tarpuna Cooperative and consists of 1,700 m2 of land distributed into a cultivation area, classroom and composting space, where users can grow their vegetables under the precepts of organic farming. Vegetable waste from the market and the organic fraction are precomposted in electromechanical equipment and then mixed with the remains of the garden to be composted. The purpose of this work is to improve the management of the composting process. To this end, 3 composting experiments were carried out based on different proportions of waste mixture and the mass balance between the initial and final mixture was studied to evaluate the evolution of organic matter and nitrogen. The treated waste, the mixture and the products were characterized for the following parameters: humidity, organic matter, organic nitrogen, ammoniacal nitrogen, phosphorus, potassium, pH, and electrical conductivity, and in the case of the compost obtained, also the stability and impurities. Finally, an estimate of the nutritional needs of the garden was made to evaluate its self-sufficiency in nutrients, and the possible need for external fertilization. The results showed a carbon/nitrogen ratio of less than 30 for the plant remains and the precompost, so another carbon source is needed to have an adequate mixture. Recirculated plant matter can fulfil this function although it was not sufficient in all cases. In addition, coinciding with a low initial carbon/nitrogen ratio, significant nitrogen losses were observed in 2 of the experiments. In the compost produced, a quantity of impurities greater than 10% can be observed, which exceeds the limits of the current regulations for commercial compost. The compost is stable in all cases, has a quantity of organic matter lower than that indicated by the regulations and had a pH above 8 in two of the experiments, which could affect some crops to which it is applied. Regarding the nutrient content, the compost is insufficient in all experiments to cover the nutritional needs of the garden, according to the estimates made. Significant variability was detected in the determinations, especially with regard to organic matter and nitrogen. It would be advisable to review in more detail the sampling method and the number of replicas required for the determinations.